b"\n_START_ARTICLE_\nSimfoni\xc4\x8dni metal\n_START_SECTION_\nSimfoni\xc4\x8dni metal\n_START_PARAGRAPH_\nIzraz za \xc5\xbeanr, ki vklu\xc4\x8duje elemente heavy metala in simfonije. Ti elementi zvenijo podobno kot klasi\xc4\x8dna simfonija, ki jo izvaja orkester. \xc5\xbdanr je \xc5\xa1e dokaj mlad. Svojo rosno pot za\xc4\x8dne leta 1996. Pod zvrstjo se podpi\xc5\xa1e skupina Therion, ki je na za\xc4\x8detku spadala pod zvrst death metala. Zdru\xc5\xbeila je death ter gothic metal z orkestrom in simfonijo. Z gothic metalom dajo vpliv tema\xc4\x8dnosti in globine (oziroma vi\xc5\xa1ine- zaradi skoraj opernih vokalov), z death metalom pa prispevajo \xc5\xa1e \xc4\x8dustvenost in bolj grobo glasbo. Prvi so se v \xc5\xbeivo predstavili skupaj s pravim simfoni\xc4\x8dnim orkestrom ter njihovo glasbo in s pevko, ki ima izrazit operni glas. Svoj \xc4\x8das je \xc5\xbeanru sledila tudi svetovno znana skupina Apocalyptica, ki je s tremi \xc4\x8deli in elektri\xc4\x8dnimi kitarami kasneje ustvarila svoj chelo metal \xc5\xbeanr. Vse na podlagi simfoni\xc4\x8dnega metala. V letu 1997 skupini Within Temptation in Nightwish izdata svoj prvi album, ki je sledil trendom simfoni\xc4\x8dne metal skupine Therion. Po\xc5\xbeejeta svetovno slavo, ki sta jo dele\xc5\xbeni \xc5\xa1e danes. V \xc5\xbeanru pa, kot \xc5\xbee re\xc4\x8deno, ima glavno vlogo \xc5\xbeenski vodilni vokal. Vse tri skupine izpodrinejo mo\xc5\xa1ki vokal in mo\xc4\x8dno poudarijo klaviature. \xc4\x8ceprav so se nekdaj vse skupine z\xc2\xa0\xc2\xbbglavnim \xc5\xbeenskim vokalom\xc2\xab\xc2\xa0pri\xc5\xa1tevale k zvrsti gothic metala, zaradi \xc4\x8dustvenosti in globine, ki marsikoga\xc2\xa0\xc2\xbbzare\xc5\xbee\xc2\xab\xc2\xa0v du\xc5\xa1o, se danes definirajo bolj po zvrsti, glasbi in obliki besedil.\n_START_SECTION_\nBesedila\n_START_PARAGRAPH_\nKot \xc5\xbee omenjeno, se je simfoni\xc4\x8dni metal razvil iz goti\xc4\x8dnega metala. Besedila naj ne bi predstavljala kak\xc5\xa1ne pomembne vloge, tako kot v klasi\xc4\x8dni simfoniji, ki je bolj in\xc5\xa1tumentalna zvrst. Tu je za definicijo bolj pomembna glasba in na\xc4\x8din izvajanja. Kakorkoli \xc5\xbee, besedila so zelo razli\xc4\x8dna in odprta za nove ideje, torej pokrijejo \xc5\xa1irok spekter tem. So lirska in epska. Na eni strani imamo zopet teme o nesre\xc4\x8dni ljubezni, na drugi pa so lahko tudi verske. Ena od pogostih zna\xc4\x8dilnosti je tudi ta, da se besedila ne zaklju\xc4\x8dijo \xc5\xa1e z nadalnjim obupom in objokavanjem, vendar se iz globine \xc4\x8dustev vrnejo v realno \xc5\xbeivljenje, ki je kruto vendar sprejemljivo in tako iz razmi\xc5\xa1ljanja postane \xc4\x8das za spremembe._NEWLINE__NEWLINE_Primer besedila simfoni\xc4\x8dnega metala:_NEWLINE_Nightwish - Nemo (Nih\xc4\x8de)_NEWLINE_\xe2\x80\xa6_NEWLINE_This is me for forever,_NEWLINE__NEWLINE_one without a name._NEWLINE__NEWLINE_These lines the last endeavor,_NEWLINE__NEWLINE_to find the missing lifeline._NEWLINE__NEWLINE_Oh how I wish_NEWLINE__NEWLINE_for soothing rain,_NEWLINE__NEWLINE_all I wish is to dream again._NEWLINE__NEWLINE_My loving heart,_NEWLINE__NEWLINE_lost in the dark._NEWLINE_For hope I'd give my everything._NEWLINE__NEWLINE_To besedilo je po\xc5\xbeelo svetovni uspeh. Mnogo ljudi se najde v njem, po hrepenenjih ter mislih in se tako tola\xc5\xbeijo. Velik problem dana\xc5\xa1njega sveta je, da se ljudje ne zavedajo svojih korenin in potem zapadejo v slabo dru\xc5\xbebo, da bi se po\xc4\x8dutili kot \xe2\x80\x9cnekdo\xe2\x80\x9d, nekdo, ki ne\xc4\x8demu pripada. \xc5\xbde na za\xc4\x8detku pesmi pravi: \xe2\x80\x9cTo sem jaz, jaz za vedno, eden od izgubljenih\xe2\x80\x9d. Tako je \xc5\xbee Nekdo, ni sam, pripada \xe2\x80\x9cizgubljenim\xe2\x80\x9d, ki i\xc5\xa1\xc4\x8dejo sanje skupaj.\n_START_SECTION_\nGlasba in glasbila\n_START_PARAGRAPH_\nGlasba simfoni\xc4\x8dnega metala je sprejemljiva za \xc5\xa1iroki krog ob\xc4\x8dinstva. Nagovori skoraj vse, ljubitelje metala, melodike, opere, klasi\xc4\x8dne in zborovske glasbe. Najbolj pomembno glasbilo v tem \xc5\xbeanru so klaviature. Medtem, ko ostala glasbila izvajajo lahke dele v skladbi, klaviature predstavljajo te\xc5\xbeke in tehni\xc4\x8dno komplicirane dele. Skupine nemalokrat uporabijo orkestre, ko igrajo v \xc5\xbeivo, da pri\xc4\x8darajo klasi\xc4\x8dno, simfoni\xc4\x8dno vzdu\xc5\xa1je. Te skupine, za razliko od novodobnega metala, vodijo \xc5\xbeenske z mezzo-sopranskim glasom v stilu opere. Vokalistke so skoraj ves \xc4\x8das bile pomembne v tej zvrsti in so \xc5\xa1e zdaj. V\xc4\x8dasih ji pridru\xc5\xbeijo \xc5\xa1e mo\xc5\xa1ki glas, da deluje podobno kot v mra\xc4\x8dnem metalu element \xe2\x80\x9cLepotica in zver\xe2\x80\x9d. Bobni se v tem \xc5\xbeanru malce umaknejo in nimajo pomembne vloge."